OKRESNÁ PROKURATÚRA POPRAD 
Štefánikova 11, 058 01 Poprad 1

Číslo: 2 Pv 68/16/7706	Poprad 01.08.2016 
EEČ: 2-57-121-2016

U Z N E S E N I E

Trestná vec:	obv. XXXXX 
Trestný čin:	Zločin Podvod podľa § 221 odsek 1, odsek 3 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov
Prečin Falšovanie a pozmeňovanie verejnej listiny, úradnej pečate, úradnej uzávery, úradného znaku a úradnej značky podľa § 352 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov 
Rozhodol: 	prokurátorka Okresnej prokuratúry Poprad 
Podľa § 215 odsek 1 písmeno c Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX 995/21 XXXXX, Slovensko
väzba: nie
ktorý je trestne stíhaný pre trestný čin:
- Zločin Podvod podľa § 221 odsek 1, odsek 3 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov
- Prečin Falšovanie a pozmeňovanie verejnej listiny, úradnej pečate, úradnej uzávery, úradného znaku a úradnej značky podľa § 352 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov 

na tom skutkovom základe, že:
sa dohodol s XXXXX, že tento vykoná prepravu práčok zo spol. WHIRLPOOL SLOVAKIA spol. s.r.o., ul. Hlavná 1, Poprad, do Schornodrfu v Nemecku, kde za týmto účelom mu zabezpečil falzifikáty občianskeho preukazu č. XXXXX a vodičského preukazu čXXXXX znejúce na meno XXXXX, ako aj falzifikáty technických preukazov k motorovému vozidlu a jeho návesu, spolu s evidenčnými číslami XXXXX ktoré boli odcudzené z iných vozidiel, zároveň na základe ústnej objednávky zo dňa 22.06.2010 uzavretej telefonicky z presne nezisteného miesta, medzi spoločnosťou GEFCO Slovakia s.r.o. so sídlom XXXXX – Ružinov, Plynárenská 1, prevádzka Košice – XXXXX, Floriánska 19 ako objednávateľom a spoločnosťou SlovaTransport, s.r.o. So sídlom XXXXX – Ružinov, Ivánska cesta 15, ako dopravcom, sa dohodol, že dňa 22.06.2010 vykoná prepravu práčok v počte 297 ks, následne na základe jeho pokynu XXXXX vykonal s vozidlom – ťahačom zn. Mercedes – Benz s VIN č.: XXXXX s.r.o. V prenájme, jazdu do Popradu – Matejoviec, pred areál spoločnosti WHIRLPOOL SLOVAKIA spol. s.r.o., kde na nákladnom vozidle – ťahači a návese vymenil uvedené evidenčné čísla za ev.č.: XXXXX a potom ho pristavil na nakládku práčok, kde pracovníčke spoločnosti WHIRLPOOL SLOVAKIA spol s.r.o. Predložil falzifikáty občianskeho preukazu č. XXXXX a vodičského preukazu č. SC XXXXX znejúce na meno XXXXX, ako aj falzifikáty technických preukazov k motorovému vozidlu a jeho návesu, spolu s evidenčnými číslami XXXXX čím takto svojim podvodným konaním sa pokúsil uviesť prepravnú spoločnosť GEFCO Slovakia s.r.o. Do omylu a spôsobiť jej takto škodu vo výške najmenej 40. 653,21 €,   
lebo  je nepochybné, že skutok nespáchal obvinený.  
 
Odôvodnenie:
     Vyšetrovateľ Okresného riaditeľstva PZ, Odboru kriminálnej polície v Poprade uznesením sp. zn. XXXXX zo dňa 19.01.2016 rozhodol o vznesení obvinenia XXXXX, nar. XXXXX v Bratislave, tr. bytom XXXXX, XXXXX 995/21, okr. Galanta,  pre zločin podvodu podľa § 221 ods.1, ods. 3 písm. a/ Tr. zák., v spolupáchateľstve podľa § 20/ Tr. zák., v štádiu pokusu podľa § 14 ods.1/ Tr. zák. a prečin falšovania a pozmeňovania verejnej listiny, úradnej pečate, úradnej uzávery, úradného znaku a úradnej značky podľa § 352 ods.1/ Tr. zák., v spolupáchateľstve podľa § 20/ Tr. zák., na tom skutkovom základe, ako je to uvedené vo výrokovej časti tohto uznesenia. 

     V priebehu vykonaného vyšetrovania bol ako svedok vypočutý XXXXX, ktorý vo svojej  výpovedi ako osobu, ktorá  sa skutku dopustila, označil osobu, ktorá sa mu predstavila menom XXXXX a ktorú poznal asi tak od r. 2007. Táto osoba vedela, že on sa zaoberá kamiónovou dopravou a vtedy sa stretli tri krát. Priebeh skutku opísal tak, ako je uvedený vo výrokovej časti tohto uznesenia. Osobu, s ktorou sa mal dopustiť tr. činnosti, za ktorú on už bol právoplatne odsúdený, opoznal aj v priebehu vykonanej rekognície, ktorá bola vykonaná podľa fotografií dňa 18.01.2016. Vykonaním tohto úkonu bol uvedeným svedkom ako páchateľ, resp. spolupáchateľ skutku opakovane označený XXXXX. Následne dňa 19.01.2016 bolo tejto osobe, t.j. XXXXX, nar. XXXXX v Bratislave, vznesené obvinenie pre vyššie uvedené trestné činy, na tom skutkovom základe, ako je vyššie uvedené.  Tento bol k veci vypočutý v procesnom postavení obvineného dňa 29.02.2016, pričom spáchanie skutkov, pre ktoré mu bolo vznesené obvinenie, v plnom rozsahu poprel.  

   V priebehu vykonaného vyšetrovania bola z uvedeného dôvodu medzi obvineným XXXXX a svedkom  XXXXX vykonaná konfrontácia dňa 13.05.2016. V priebehu tohto úkonu svedok  XXXXX prehlásil, že osobu, s ktorou je vykonávaný úkon konfrontácie nepozná, nejedná sa o osobu, ktorá ho naviedla na spáchanie skutku a ktorá mu odovzdala falšované doklady. Uviedol, že v priebehu rekognície podľa fotografií opoznal osobu, ktorá ho na spáchanie skutku naviedla, ktorá sa veľmi podobala na jeho spolupáchateľa. V skutočnosti, keď sa fyzicky stretol s obvineným zistil, že to nie je tá osoba, ktorá sa s ním skutku dopustila. 

      Účasť na spáchaní skutku sa obvinenému nepodarilo preukázať ani vykonaním ďalších úkonov, výsluchmi svedkov XXXXX, XXXXX, XXXXX, XXXXX a XXXXX.  V neprospech obvineného neboli zabezpečené ani listinné dôkazy. 
  
      Z vykonaného vyšetrovania je teda zrejmé, že obvinený sa skutkov, pre ktoré mu bolo vznesené obvinenie nedopustil, Preto bolo potrebné rozhodnúť tak, ako sa to stalo vo výrokovej časti tohto uznesenia. 
      
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. Anna Kačíreková 
prokurátorka